Държавен вестник, бр. 40, 2003 г., стр. 13

Б Р О Й  40
Д Ъ Р Ж А В Е Н   В Е С Т Н И К
С Т Р .  13
ПОСТАНОВЛЕНИЕ № 90
ОТ 18 АПРИЛ 2003 Г.
за приемане на наредби за държавните изиск-
вания за придобиване на висше образование
по специалностите от професионално направ-
ление “Военно дело”
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за държавните изис-
квания за придобиване на висше образование
по специалностите от професионално направ-
ление “Военно дело” на образователно-квали-
фикационна степен “бакалавър”.
Чл. 2. Приема Наредба за държавните изис-
квания за придобиване на висше образование
по специалностите от професионално направ-
ление “Военно дело” на образователно-квали-
фикационна степен “магистър”.
Заключителна разпоредба
Параграф единствен. Отменя се Наредбата за
единните държавни изисквания за придобиване
на висше образование по специалностите от про-
фесионално направление “Организация и управ-
ление на оперативно-тактическите формирова-
ния от видовете, родовете и специалните войски”
на образователно-квалификационна степен “ма-
гистър”, приета с Постановление № 253 на Ми-
нистерския съвет от 2001 г. (ДВ, бр. 97 от 2001 г.).
За министър-председател:
Николай Василев
Главен секретар на Министерския съвет:
Севдалин Мавров
НАРЕДБА
за държавните изисквания за придобиване
на висше образование по специалностите от
професионално направление “Военно дело”
на образователно-квалификационна степен
“бакалавър”
Чл. 1. Висше образование на образователно-
квалификационна степен “бакалавър” по спе-
циалности от професионално направление “Во-
енно дело” се придобива във висши военни учи-
лища, които отговарят на изискванията на За-
кона за висшето образование, Закона за отбра-
ната и въоръжените сили на Република Бълга-
рия и на наредбата.
Чл. 2. (1) Обучението на курсантите се из-
вършва по специалности от професионално
направление “Военно дело” и по граждански
специалности от друго професионално направ-
ление, които се утвърждават от министъра на
отбраната съгласувано с министъра на образо-
ванието и науката. Обучението се провежда по
единен учебен план.
(2) Обучението по гражданските специалнос-
ти се извършва в съответствие с държавните
изисквания за придобиване на висше образова-
ние на образователно-квалификационна степен
“бакалавър”, утвърдени с наредба на Минис-
терския съвет.
Чл. 3. (1) За обучение за придобиване на
висше образование на образователно-квали-
фикационна степен “бакалавър” се приемат
лица, които са завършили средно образова-
ние, осигуряващо им достъп до обучение във
висши училища.
(2) Приемането на курсантите се извършва
в съответствие със Закона за висшето образо-
вание, Закона за отбраната и въоръжените сили
на Република България и правилниците на вис-
шите военни училища. Условията и редът за
прием на обучаеми се определят ежегодно с
наредба на министъра на отбраната.
Чл. 4. (1) Минималният срок за обучение в
редовна форма по учебен план е 4 години с общ
хорариум не по-малък от 3800 часа.
(2) В задочна форма на обучение се изпълня-
ват изискванията, предвидени в учебния план
по съответната специалност, като аудиторната
заетост не може да бъде по-малка от 50 на сто
от предвидената в учебния план за редовна
форма с минимален срок за обучение 4 години.
(3) Обучението на лица с висше образование
се извършва по учебен план, утвърден от акаде-
мичния съвет на висшето военно училище, и е
с продължителност, съобразена с придобитата
образователно-квалификационна степен.
Чл. 5. Обучението за придобиване на обра-
зователно-квалификационна степен “бакала-
вър” осигурява:
1. получаване на цялостна представа за ха-
рактера на професионалното направление “во-
енно дело” и фундаментална подготовка по една
от специалностите му;
2. овладяване на широкопрофилни теоретич-
ни знания и практически умения;
3. умения за адаптивност в съответствие с
изменящите се условия при реализирането на
специалистите;
4. придобиване на умения за самостоятелна
професионална работа и за работа в екип;
5. условия за образователна мобилност и
международна сравнимост на получаваните
знания и придобитите способности.
Чл. 6. (1) Обучението по специалностите по
чл. 2, ал. 1 се извършва по задължителни, изби-
раеми и факултативни учебни дисциплини.
(2) Задължителните учебни дисциплини оси-
гуряват фундаментална подготовка, изгражда-
ща професионалните компетентности на офи-
цера. Те са обособени тематично с минимален
хорариум, както следва:
1. Базова военна подготовка
—450 часа;
2. Тактическа и тактико-спе-
циална подготовка
—350 часа;
3. Военно-специална подготовка
—300 часа;
4. Техническа подготовка
—200 часа;
5. Чуждоезикова подготовка
—300 часа;
6. Практическа подготовка (стаж) —120 часа;
Общо:
1720 часа.
(3) Избираемите учебни дисциплини осигу-
ряват специфични знания и компетентности.